ai4bharat/Pralekha huggingface dataset:
وزارت دفاع
دفاع کی جدید کاری کے لئے فنڈ
نئی دہلی، 11 مارچ 2020، دفاع کے وزیر مملکت جناب شری پد نائک نے آج لوک سبھا میں رکن پارلیمنٹ جناب ٹی آر بالو کے ذریعہ پوچھے گئے ایک سوال کے تحریری جواب میں اطلاع فراہم کی کہ دفاعی خدمات کے لئے بجٹ تخمینہ کے تحت 21۔2020 میں دفاع کے لئے کل سرمایہ 90048 کروڑ روپے کی رقم کا بجٹ تخمینہ تجویز کیا گیا ہے جو کہ 20۔2019 کے بجٹ تخمینہ کے مقابلے 9088.92 کروڑ روپے زیادہ ہے۔ دفاع  کے لئے مختص کل رقم دفاعی خدمات کے کل بجٹ تخمینے کا 27.87 فیصد ہے۔
وزارت دفاع میں چین کی دفاعی جدید کاری سے متعلق کوئی سرکاری اعداد و شمار دستیاب نہیں ہیں۔
نئے دفاعی آلات کی خریداری اور موجودہ دفاعی آلات اور نظام کی جدید کاری کے ذریعے مسلح افواج کی جدید کاری کے لئے حکومت متعدد اقدامات کررہی ہے۔دفاعی جدید کاری پروجیکٹ کی پیش رفت منظوری شدہ سرمایہ اور تحویل کے منصوبے نیز موجودہ دفاعی خریداری طریقہ کار کی شرائط کے مطابق جاری ہے۔
۔۔۔۔۔۔۔۔۔۔۔
م ن۔۔ن ا۔
U- 1149
(Visitor Counter : 54
صحت اور خاندانی بہبود کی وزارت
بھارت میں زیر علاج مریضوں کی تعداد اس وقت  ہے جو پچھلے 675 دنوں کم ترین تعداد ہے
گذشتہ 24 گھنٹوں میں 2,503 لاکھ نئے معاملات سامنے آئے جو 680 دنوں میں کم ترین تعداد ہے
ہندوستان میں ٹیکہ کاری کی مجموعی تعداد 180.19 کروڑ سے تجاوز کرگئی
شفایابیوں کی شرح فی الحال 98.72 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.47 فیصد ہے
ایک ہم پیش رفت کے طور پر ہندوستان میں گزشتہ چوبیس گھنٹوں کے دوران صرف 2,503 کووڈ کے نئے معاملات سامنے آئے ہے اور یہ تعداد 680 دنوں میں اب تک کی کم ترین تعداد ہے۔
اسی کے ساتھ ہندوستان میں زیر علاج مریضوں کی تعداد 675 دنوں میں اب تک کی کم ترین تعداد یعنی 36,168 ہے ۔زیر علاج مریضوں کی تعداد اس وقت ملک بھر کے زیر علاج مریضوں کی مجموعی تعداد کا 0.08 فیصد ہے۔
نتیجے کے طور پر ہندوستان میں شفایابیوں کی شرح اس وقت 98.72 فیصد ہوگئی ہے۔گزشتہ چوبیس گھنٹوں کے دوران 4,377 مریض شفایاب ہوئے ہیں اور شفایاب ہونے والے مریضوں کی تعداد اس وقت4,24,41,449 ہے۔
گزشتہ چوبیس گھنٹوں کے دوران کووڈ-19 کے مجموعی طور پر5,32,232 ٹیسٹ انجام دیئے گئے۔ ہندوستان میں اس وقت تک مجموعی طور پر77.90 کروڑ سے زیادہ  ٹیسٹ کئے جاچکے ہیں ۔
زیر علاج مریضوں کی یومیہ اور ہفتہ وار شرح میں مسلسل گراوٹ دیکھی جارہی ہے۔ملک میں مثبت معاملات کی ہفتہ وار شرح اس وقت 0.47 فیصد ہے۔جبکہ مثبت معاملات کی یومیہ شرح اس وقت0.47 فیصد درج کی گئی ہے۔
ٹیکہ کاری کے میدان میں، آج صبح 7 بجے تک موصول ہونے والی عبوری رپورٹوں کے مطابق ہندوستان میں کووڈ-19 سے متعلق ٹیکہ کاری کی مجموعی تعداد180.19 کروڑ سے تجاوز کرچکی ہے ۔یہ کامیابی 2,10,99,040 سیشن منعقد کرکے حاصل کی گئی ہے۔ آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,02,647
|
|
دوسری خوراک
|
|
99,84,784
|
|
احتیاطی خوراک
|
|
43,11,566
|
|
صف اول کے کارکنان
|
|
پہلی خوراک
|
|
1,84,11,505
|
|
دوسری خوراک
|
|
1,74,77,757
|
|
احتیاطی خوراک
|
|
65,65,248
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,58,92,605
|
|
دوسری خوراک
|
|
3,38,83,880
|
|
18سے44برس کی عمرکےگروپ کےافراد
|
|
پہلی خوراک
|
|
55,33,47,902
|
|
دوسری خوراک
|
|
45,54,94,388
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,25,37,734
|
|
دوسری خوراک
|
|
18,28,01,487
|
|
60 سال سے زیادہ عمر کے افراد
|
|
پہلی خوراک
|
|
12,65,93,557
|
|
دوسری خوراک
|
|
11,38,50,979
|
|
احتیاطی خوراک
|
|
1,03,89,740
|
|
احتیاطی خوراک
|
|
2,12,66,554
|
|
کل تعداد
|
|
1,80,19,45,779
وزیراعظم کا دفتر
وزیراعظم 23 ستمبر کو نئی دہلی میں ‘انٹرنیشنل لائرز کانفرنس 2023’ کا افتتاح کریں گے
یہ کانفرنس میں ملک میں پہلی بار منعقد کی جارہی ہے
کانفرنس کا موضوع ہے : ‘انصاف کی فراہمی کے نظام میں اُبھرتے ہوئے چیلنج’
وزیراعظم جناب نریندر مودی 23 ستمبر 2023 کو صبح 10 بجے وگیان بھون نئی دہلی میں‘ انٹرنیشنل لائرز کانفرنس 2023’ کا افتتاح کریں گے۔ اس موقع پر وزیراعظم حاضرین سے خطاب بھی کریں گے۔
بار کونسل آف انڈیا کے ذریعہ 23-24 ستمبر 2023 کو ‘انصاف کی فراہمی کے نظام میں ابھرتے ہوئے چیلنج ’ کے موضوع پر انٹرنیشنل لائرز کانفرنس 2023 کا انعقاد کیا جا رہا ہے۔ اس کانفرنس کا مقصد قومی اور بین الاقوامی اہمیت کے مختلف قانونی موضوعات پر با معنی بات چیت اور مباحثہ کرنے ، خیالات اور تجربات کے تبادلے کو فروغ دینے اور قانونی معاملات پر بین الاقوامی تعاون اور تفہیم کو تقویت پہنچانے کے لئے ایک پلیٹ فارم کے طور پر کام کرنا ہے۔ ملک میں پہلی بار منعقد کی جانے والی اس کانفرنس میں ابھرتے ہوئے قانونی رجحانات ، سرحد پار کے مقدموں سے متعلق چیلنجوں ، قانونی ٹیکنالوجی ، ماحو لیاتی قانون وغیرہ جیسے موضوعات پر بات چیت کی جائے گی۔
پروگرام میں عالمی قانونی برادری کے ممتاز جج، قانونی پروفیشنلز اور رہنما شرکت کریں گے۔
۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-9821
(
صحت اور خاندانی بہبود کی وزارت
کووڈ-19 کی دیکھ بھال کیلئے مرکزی وزارت صحت و خاندانی فلاح و بہبود نے ایک ملٹی ڈسپلینری ٹیم لکش دیپ روانہ کی
مرکز کے زیر انتظام علاقے لکش دیپ میں کووڈ-19 کا پہلا معاملہ 18 جنوری 2021کو روشنی میں آیا۔ یہ شخص 4؍ جنوری 2021 کو بحری جہاز کے ذریعےکیرالہ کے کوچی سے لکش دیپ آیا تھا۔ اسپتال میں اس میں کووڈ-19 کے اثرات پائے گئے اور ٹیسٹ بھی مثبت آیا۔ اس کے روابط میں آنے والے 13 شخاص کی شناخت کی گئی، جنہیں کورنٹائن کیا گیا۔ ان میں سے 14 لوگوں میں کووڈ-19 کی علامت پائی گئی۔ ان کے روابط میں آنے والے 56 لوگوں کی شناخت اب تک ہو چکی ہے۔ انہیں بھی کورنٹائن کر دیا گیا ہے۔ مرکز کے زیر انتظام علاقے کی انتظامیہ اس سلسلے میں ضروری اقدامات کر رہی ہے۔
وزارت صحت و خاندانی فلاح و بہبود نے ایک مرکزی ملٹی ڈسپلینری ٹیم لکش دیپ روانہ کر دی ہے۔ ٹیم میں جواہر لال انسٹی ٹیوٹ آف پوسٹ گریجویٹ میڈیکل ایجوکیشن اینڈ ریسرچ ، پڈوچیری، نیشنل انسٹی ٹیوٹ آف وائرولوجی پنے، اور وزارت صحت و خاندانی فلاح و بہبود کے علاقائی دفتر کے ماہرین شامل ہیں۔ یہ ٹیم مرکز کے زیرانتظام علاقے کی انتظامیہ کووڈ-19 کے نظم اور دیکھ بھال میں مددکرے گی۔
وزارت صحت و خاندانی فلاح و بہبود صورتحال پرمسلسل نظر رکھے ہوئے ہے اور مرکز کے زیر انتظام علاقے کو ہر ممکن تعاون فراہم کرے گی۔
وزیراعظم کا دفتر
وزیراعظم 8 نومبر کو ہندوستان کے ذریعہ جی 20 کی صدارت کے لوگو، تھیم اور ویب سائٹ کی نقاب کشائی کریں گے
لوگو، تھیم اور ویب سائٹ سے ہندوستان کی اعلی ترجیحات کی دنیا کے سامنے عکاسی ہوگی
جی 20 کی صدارت سے ہندوستان کو بین الاقوامی اہمیت کے حامل انتہائی شدید مسائل سے متعلق عالمی ایجنڈے میں اپنا کردار ادا کرنے کا موقع ملے گا
جی 20 کی صدارت کی مدت کے دوران ہندوستان بھر میں بہت سے مقامات پر32 مختلف شعبوں میں تقریبا 200 اجلاس منعقد کئے جائیں گے
وزیراعظم 8 نومبر، 2022 کو شام ساڑھے چار بجے ویڈیو کانفرنسنگ کے ذریعہ ہندوستان کی جی20 کی صدارت کے لوگو، تھیم اور ویب سائٹ کی رہنمائی کریں گے۔
وزیراعظم ویژن سے رہنمائی حاصل کرتے ہوئے، ہندوستان کی خارجہ پالیسی عالمی اسٹیج پر قائدانہ کردار ادا کرنے کے لئے تیاری کررہی ہے۔ اس سمت میں ایک اہم ترین اقدام کرتے ہوئے، ہندوستان یکم دسمبر 2022 سے جی 20 ممالک کی صدارت کے عہدے پر فائز ہوگا۔ جی 20 کی صدارت سے ہندوستان کو بین الاقوامی اہمیت کے حامل انتہائی شدید مسائل سے متعلق عالمی ایجنڈے میں اپنا کردار ادا کرنے کا موقع ملے گا۔ جی 20 ممالک کی ہماری صدارت کے لوگو، تھیم اور ویب سائٹ سے ہندوستان کی اعلی ترجیحات کی دنیا کے سامنے عکاسی ہوگی۔
کی 20 بین الاقوامی اقتصادی تعاون کا وہ عظیم ترین فورم ہے جو عالمی جی ٹی پی کے 85 فیصد، عالمی تجارت کے 75 فیصد سے زیادہ اور دنیا کی کل آبادی کے دو تہائی سے زیادہ کی نمائندگی کرتا ہے۔ جی 20 کی صدارت کی مدت کے دوران ہندوستان بھر میں بہت سے مقامات پر32 مختلف شعبوں میں تقریبا 200 اجلاس منعقد کئے جائیں گے۔اگلے سال منعقد ہونے والی جی20 چوٹی کانفرنس ہندوستان کے ذریعہ منعقد کی جانے والی سب سے اعلی درجے کا بین الاقوامی اجتماع ہوگا۔
بھاری صنعتوں کی وزارت
لیتھیم -آئی او این بیٹریاں
بھاری صنعتوں کے وزیر مملکت جناب کرشن پال گرجر نے آج لوک سبھا میں ایک تحریری جواب میں بتایا کہ لیتھیم آئی او این بیٹریوں پر مبنی توانائی کا ذخیرہ ہندوستان کو اپنے گرین ہاؤس تخفیف کے اہداف کو حاصل کرنے میں مدد کرے گا کیونکہ الیکٹرک گاڑیوں کی تیاری کے لیے بنیادی خام مال لیتھیم اور دیگر اہم مواد ہیں۔ فی الحال، ہندوستان میں ایڈوانسڈ کیمسٹری سیلز  کی مینوفیکچرنگ اور مجموعی ویلیو ایڈیشن میں سرمایہ کاری نہ ہونے کے برابر ہے اور اے سی سی کی تقریباً پوری گھریلو مانگ اب بھی درآمدات کے ذریعے پوری کی جا رہی ہے۔ الیکٹرک گاڑیوں کے لیے درآمد شدہ اے سی سی بیٹریوں کے انحصار کو کم کرنے کے لیے، حکومت نے 12 مئی 2021 کو ملک میں ایڈوانسڈ کیمسٹری سیلز  کی تیاری کے لیے مصنوعات سے مربوط ترغیبات  اسکیم کی منظوری دی۔ اسکیم کا کل خرچہ 5 سال کی مدت کے لیے 18,100 کروڑ روپے ہے۔ ۔ اس اسکیم میں ملک میں ایک مسابقتی اے سی سی بیٹری مینوفیکچرنگ سیٹ اپ  قائم کرنے کا تصور کیا گیا ہے۔ اس کے علاوہ، 5 جی ڈبلیو ایچ مخصوص اے سی سی ٹیکنالوجیز بھی اس اسکیم کے تحت آتی ہیں۔اس اسکیم میں فی کلو واٹ گھنٹہ قابل اطلاق سبسڈی اور پیداواری یونٹس قائم کرنے والے مینوفیکچررز کی طرف سے کی جانے والی حقیقی فروخت پر حاصل کردہ ویلیو ایڈیشن کی فیصد پر مبنی پیداوار سے منسلک سبسڈی تجویز کی گئی ہے۔
مزید برآں، بھاری صنعتوں کی وزارت نے پبلک ٹرانسپورٹ بسوں سمیت ملک میں ای-وہیکل کی پیداوار کو بڑھانے کے لیے درج ذیل اقدامات کیے ہیں:
- ہندوستان میں ہائبرڈ اور الیکٹرک گاڑیوں  کو تیز تر اپنانا اور تیار کرنا :
حکومت نے فیم انڈیا اسکیم کے فیز-II کو ابتدائی طور پر یکم اپریل 2019 سے شروع ہونے والی تین سال کی مدت کے لیے نوٹیفائی کیا جس کی کل بجٹ امداد 10,000 کروڑ روپئے ہے۔ اس اسکیم کو مزید 2 سال کی مدت کے لیے 31 مارچ 2024 تک بڑھا دیا گیا ۔ فیم-انڈیا اسکیم فیز-II کے تحت الیکٹرک گاڑیوں کے خریداروں کو الیکٹرک گاڑیوں کی خریداری کی قیمت میں پیشگی کمی کی صورت میں مراعات فراہم کی جاتی ہیں۔
- آٹوموٹیو سیکٹر کے لیے پروڈکشن لنکڈ انسینٹیو  اسکیم:
حکومت نے 15 ستمبر 2021 کو 25,938 کروڑ روپے کے بجٹ کے ساتھ آٹوموٹیو سیکٹر کے لیے پی ایل آئی اسکیم کو منظوری دی۔ الیکٹرک گاڑیاں اس پی ایل آئی اسکیم کے تحت آتی ہیں۔
ماحولیات، جنگلات اور موسمیاتی تبدیلی کی وزارت سے موصول ہونے والی معلومات کے مطابق، حکومت ہند نے 24 اگست 2022 کو بیٹری ویسٹ مینجمنٹ رولز، 2022 کو شائع کیا ہے تاکہ ویسٹ بیٹریوں بشمول ای وی بیٹریوں کا ماحولیاتی طور پر درست انتظام کیا جا سکے۔
بیان کردہ وقت مررہ کے مطابق ضوابط بیٹریاں بنانے والوں کو ضائع شدہ بیٹریوں کو ری سائیکل/ری فربش کرنے کے لیے توسیعی پروڈیوسر کی ذمہ داری کا فریم ورک فراہم کرتے ہیں۔ ضوابط ری سائیکلرز کو بیکار بیٹریوں سے مواد کی کم از کم فیصد بازیافت کرنے کا حکم دیتے ہیں۔
وزارت آیوش
آیوش میڈیسن سے متعلق ریسرچ پروجیکٹس
نئی دہلی، 7/دسمبر 2021 ۔ آیوش کے وزیر جناب سربانند سونووال نے آج راجیہ سبھا میں ایک تحریری جواب میں بتایا کہ آیوش کی وزارت نے الگ سے سینٹرل ریسرچ کونسل قائم کی ہیں، جن کے نام ہیں: ’سینٹرل کونسل فار ریسرچ اِن آیورویدک سائنسز ‘، ’سینٹرل کونسل فار ریسرچ اِن یونانی میڈیسن ‘، ’سینٹرل کونسل فار ریسرچ اِن سدھ ‘ اور ’سینٹرل کونسل فار ریسرچ اِن ہومیوپیتھی ‘۔ ریسرچ کونسل ریسرچ پروجیکٹوں یا کلینکل ریسرچ، ڈرگ اسٹینڈرائزیشن ریسرچ، فارماکو ویجیلنس ریسرچ، کلینکل ویریفکیشن آف میڈیسن، فنڈامینٹل ریسرچ اور لٹریری ریسرچ کا کام کرتی ہیں۔
سی سی آر اے ایس نے 4562، سی سی آر یو ایم نے 1792، سی سی آر ایس نے 92 اور سی سی آر ایچ نے 936 دواؤں سے متعلق ریسرچ کا کام انجام دیا ہے۔
آیوش کی وزارت ایک اور مرکزی شعبے کی اسکیم کا نفاذ کررہی ہے، جس کا نام آیورگیان اسکیم فار ریسرچ اینڈ اینوویشن اِن آیوش ہے۔ اس اسکیم کے تحت آیوش کے شعبے سے متعلق 311 ریسرچ پروجیکٹوں کی مالی اعانت کی گئی، جن میں سے 34 ریسرچ پروجیکٹوں کا تعلق کووڈ-19 سے ہے۔
سینٹرل ریسرچ کونسل ویب سائٹ بھی چلارہی ہیں، جس پر تقریباً 33325  ریسرچ پبلی کیشنز موجود ہیں۔ یہ پبلی کیشنز آیوش ریسرچ پورٹل https://ayushportal.nic.in/ عوام الناس کے لئے مفت دستیاب ہیں۔
نوجوانوں کے امور اور کھیل کود کی وزارت
کھیلو انڈیا خواتین کے ویٹ لفٹنگ ٹورنامنٹ میں کئی جونیئر اور یوتھ نیشنل ریکارڈ بنائے گئے
مودی نگر، اتر پردیش میں آج ختم ہونے والے کھیلو انڈیا خواتین کے ویٹ لفٹنگ ٹورنامنٹ کے مرحلہ 2 میں متعدد قومی ریکارڈ بنائے گئے۔ یہ ٹورنامنٹ سینئر، جونیئر اور نوجوان عمر کے زمروں میں منعقد ہوا۔ اس کا اہتمام انڈین ویٹ لفٹنگ فیڈریشن  نے کیا تھا اور اسے کھیل اور نوجوانوں کے امور کی وزارت کے محکمہ کھیل کی حمایت حاصل تھی۔
ریلوے اسپورٹس پروموشن بورڈ  نے سینئر خواتین کے زمرے میں فاتح ٹیم کی ٹرافی حاصل کی، جب کہ مہاراشٹر نے جونیئر خواتین اور نوجوان لڑکیوں کے زمرے میں فاتح ٹیم کی ٹرافی حاصل کی۔
ٹورنامنٹ میں ان ویٹ لفٹرز نے شرکت کی جو ٹارگٹ اولمپک پوڈیم اسکیم کے ساتھ ساتھ کھیلو انڈیا اسکالرشپ اسکیم کا حصہ ہیں۔ قومی ریکارڈ اکانکشا ویوہارے، بھاونا، مارٹینا دیوی، یوگیتا کھیڈکر اور کلپنا یادو نے بنائے۔
پوائنٹس کی بنیاد پر ٹورنامنٹ میں تین بہترین لفٹرز درج ذیل تھے: کومل جوہر ، سنجو دیوی  اور اکانکشا ویوہارے ۔
کھیلو انڈیا لیگ کے تمام ایڈیشنز میں انعقاد کے لیے حکومت ہند کی طرف سے پیش کی جانے والی امداد کی کل رقم 1.88 کروڑ روپے ہے، جس میں تمام عمر کے 10 ویٹ زمروں میں سرکردہ 8 رینک والے ویٹ لفٹرز کے لیے 48.3 لاکھ روپے کا کل نقد انعام شامل ہے۔
درج ذیل نیشنل ریکارڈ بنے:
نوجوان: 40 کلوگرام – آکانکشا ویاہارے ؛ 64 کلوگرام - بھوانا ؛ +81 کلوگرام - مارٹینا دیوی ؛
جونیئر: 64 کلوگرام – بھوانا ؛ 81 کلوگرام – کلپنا یادیو ؛ 87 کلوگرام – یوگیتا کھیڈکر ؛ +87 کلوگرام - مارٹینا دیوی
وزیراعظم کا دفتر
وزیراعظم نےگجرات کے کیواڈیا میں آنجہانی سردار بلبھ بھائی پٹیل کے مجسمے اتحاد پر گلہائے عقیدت پیش کیے۔
یوم قومی اتحاد کا حلف دلایا۔
وزیراعظم جناب نریندر مودی نے گجرات کے کیواڈیا میں ہندوستان کے مردآہن آنجہانی سردار بلبھ بھائی پٹیل کے مشہور عالم مجسمے اتحاد پر گلہائے عقیدت پیش کیے۔
واضح ہو کہ آنجہانی سردار بلبھ بھائی پٹیل کے یوم پیدائش کوملک میں یوم اتحاد کے طور پر منایا جاتا ہے۔
اس موقع پر پورے ملک میں ایک بھارت شریسٹھ بھارت کے حصول مقصد کے جذبے سے اتحادی دوڑ کا اہتمام کیا جاتا ہے۔
اس موقع پر وزیراعظم نے اپنے تاثرات کا اظہار کرتے ہوئے کہا کہ آنجہانی سردار پٹیل کے یوم پیدائش پر لاکھوں سلام۔ ملک وقوم کے لیے ان کی خدمات ہمیشہ یادگار رہیں گی۔ وہ ایک عظیم شخصیت تھے، جس نے پورے ہندوستان کو متحد کیا۔کسانوں کے عظیم قائد، غیرمعمولی عظیم منتظم اورملک وقوم کے مفاد پر کبھی سمجھوتہ نہ کرنے والے قائدتھے۔ ہندوستان آنجہانی سردار پٹیل کی غیرمعمولی خدمات کو ہمیشہ یاد رکھے گا۔
اس موقع پر وزیراعظم نے قومی یوم اتحاد کا حلف بھی دلایا۔
۔۔۔۔۔۔۔۔۔۔۔
م ن ۔س ش۔ ت ع۔
U-4849
(Visitor Counter : 44
ٹیکسٹائلز کی وزارت
ٹیکسٹائل سیکٹر کی وصولی کا خاکہ
نئی دہلی، 12دسمبر 2019/ٹیکسٹائلز کی وزیر محترمہ اسمرتی زوبن ایرانی نے ایک سوال کے تحریری جواب میں آج راجیہ سبھا کو بتایا کہ ریزرو بینک آف ا نڈیا  کی وصولہ کے خاکے کے افشا کے مطابق ٹکسٹائلز سیکٹر اکتوبر 2018 کے 196818 کروڑ روپے سے بڑھ کر مارچ 2019 یں 203549 کروڑ روپے ہوگیا ہے جبکہ اکتوبر 2019 کےدوران اس میں 187677 کروڑ روپے تک کی کمی آئی ہے۔ سالانہ نمو  بینک کی ریکارڈ وصولی پٹسن کے شعبے کے معاملے میں سالانہ 8.4 فی صد ، انسانوں کے ذریعہ بنائے گئے ٹیکسٹائلز  کے لئے سالانہ نمو 9.5 فی صد اور دیگر ٹیکسٹائلز کے لئے 2.1 فی صد رہی۔ کیڈٹ کی دستیابی کی صورت میں سال 20-2019 کے دوران 1500 کروڑ روپے کے سرمایہ اور حکومت کے ذریعہ اعلان کردہ دیگر اقدامات جیسے سرکاری دائرہ کے بینکوں میں70 ہزار کروڑو روپے کی سرمایہ کاری ، ایم ایس ایم ای میں نئے رجسٹرشدہ تمام جی ایس آر کے لئے دو فی صد کے سود پر 350 روپے کی تخصیص یا اضافےوالے قرضوں ، اشیا کے سپلائروں کے لئے 20 لاکھ روپے سے 40 لاکھ روپے سے زائد کی رقم تک کی وسیع جیسے دوسرے اقدامات کا اعلان کیا ہے۔
عالمی سطح پر مجموعی نمو میں آئی سست روی کے اثرات ٹیکسٹائلز سمیت زیادہ تر گھریلو شعبوں کی نمو کو متاثر کیا ہے اور اس کے نتیجےمیں بہتر ڈیمانڈاور منافع کا مخصوص ورکنگ کیپٹل کی ضرورتوں کے جزوی طو رپر ہی پوری کی جائیں گی۔ لیکن حکومت نے منفعش بخشی بہتر بنانے کے لئے آر بئ آئی کے ریپوریٹ میں کمی کے علاوہ متعدد اقدامات کئےہیں۔ سال 20-2019 کے دوران 1500 کروڑ روپے کے سرمایہ کا التزام ، پاورلوم بنکروں کے لئے پردھان منتری کیڈٹ اسکیم پر عمل درآمد ، اونی دھاگوں ، انکے ملبوسات کے لئے کسٹم محصولات میں کمی، دستکاروں کی مدد کے لئے نئے ایس ایف یو آر ٹی آئی کلسٹروں کا اقدام ، خود کار جی ایس ٹی موڈیول کی شروعات ،ایک ملک ایک گرڈ پاور سیکٹرٹیرف اور ڈھانچہ جاتی اصلاحات ، ٹیکس کی ادائیگی کے لئے درکار کی سہل کاری نیز ملبوسات اور تیار اشیا کیبرآمدات کے لئے آر او ایس سی ٹی ایل کا اعلان جیسے مذکورہ بالا مداخلتیں کی ہیں۔ ٹیکسٹائلز کی صنعتوں کی نمو اور ان کے زیادہ منفعت بخش بنانے کے لئے وزارت کے ذریعہ مربوط ہنر مندی کے فروغ کی اسکیم  دس لاکھ نوجوانوں کو ٹرینڈ کرنے کی غرض سے صلاحیت سازی کے لئے سامرتھ اسکیم ، سرمایہ کاری کو فروغ دینے کے لئے 6 ہزار کروڑ روپے کے خصوصی پیکج کی شروعات ، ٹکنالوجی /مشنری کو تاحال بنانے کے لئے ترمیم شدہ ٹکنالوجی اپرگریڈیشن فنڈ اسکیم  ملبوسات کی اکائیوں کے لئے پیداوار اور روزگار کی اسکیم  اسکیم شروع کی ہے۔ دوسری اسکیمیں ہیں، مربوط ٹیکسٹائلز پارک، پاور لوم سیکٹر کی ترقی کے لئے پاور ٹیکس انڈیا اسکیم ، سلک سمگر -مربوط ریشم ترقی اسکیم ، مربوط ڈبہ بندی ترقی اسکیم ، شمال مشرقی خطے ٹیکسٹائل پروموشن اسکیم  ، پٹسن کی صنعت اور پٹسن کی مختلف مصنوعات کی تیاری کرنے والی اکائیوں کے لئے پلانٹ اور مشنری کے حصول کے لئے ترغیبی اسکیم  ، قومی ہتھ کرگھا ترقی پروگرام ، جامع ہتھ کرگھا کلسٹر ترقی اسکیم  ، بنائی اور نٹ ویئرس سیکٹر کی اسکیم پرعمل درآمد کیا جارہا ہے۔
۔۔۔۔۔۔۔۔۔۔
م ن۔ش س ۔ ج۔
U- 5796
(Visitor Counter : 47
وزیراعظم کا دفتر
وزیر اعظم نے کینسر کے علاج کے لیے بنیادی ڈھانچے کو مضبوط بنانے کی کوششوں کی تعریف کی
وزیر اعظم جناب نریندر مودی نے کینسر کے علاج کے لیے بنیادی ڈھانچے کو مضبوط بنانے کی کوششوں کی تعریف کی ہے۔
محنت اور روزگار کے مرکزی وزیر جناب بھوپیندر یادو نے ایک ایکس پوسٹ میں بتایا کہ ای ایس آئی کارپوریشن کی 191 ویں میٹنگ کے دوران ہندوستان بھر کے 30 ای ایس آئی سی اسپتالوں میں کیموتھراپی خدمات شروع کی گئی ہیں۔
وزیراعظم نے جواب دیا؛
’’کینسر کے علاج کے لیے بنیادی ڈھانچے کو مضبوط کرنے کی قابل تعریف کوشش۔ اس سے ملک بھر میں متعدد لوگوں کو فائدہ ہوگا‘‘۔
کوئلے کی وزارت
کوئلے کے موجودہ ذرائع کی معقولیت
کوئلے کے رابطوں کو معقول بنانا کوئلہ کی وزارت کا ایک پالیسی اقدام ہے تاکہ کوئلے کی کانوں سے صارفین تک کوئلے کی نقل و حمل میں فاصلے کو کم کیا جا سکے۔ پاور سیکٹر میں کوئلے کے رابطے کو معقول بنانے کے نتیجے میں کانوں سے پاور پلانٹس تک نقل و حمل کی لاگت میں کمی آئی ہے جس کے نتیجے میں کوئلے پر مبنی بجلی کی پیداوار زیادہ مؤثر ہے۔ یہ مشق نقل و حمل کے بنیادی ڈھانچے پر بوجھ کو کم کرنے، انخلاء کی رکاوٹوں کو کم کرنے کے ساتھ ساتھ کوئلے کی زمینی لاگت کو کم کرنے میں مدد کرتی ہے۔
ریاستی/مرکزی پی ایس یو کے لیے رابطے کی معقولیت کو ابتدائی طور پر بین وزارتی ٹاسک فورس  کی سفارش کی بنیاد پر نافذ کیا گیا تھا جو جون 2014 میں تشکیل دی گئی تھی۔ ایک اور آئی ایم ٹی ایف جولائی 2017 میں تشکیل دیا گیا تھا تاکہ آزاد پاور پروڈیوسرز  کے روابط کو معقول بنایا جا سکے۔ 15.05.2018 کو آئی پی پی/نجی شعبے کے پلانٹس کے لیے کوئلے کی معقولیت کا طریقہ کار بھی جاری کیا گیا تھا۔ اکتوبر 2018 میں ایک آئی ایم ٹی ایف بھی تشکیل دیا گیا تھا تاکہ ساحلی علاقوں کے قریب منتقل کیے جانے والے گھریلو کوئلے کے ساتھ اندرون ملک منتقل کیے جانے والے درآمدی کوئلے کی تبدیلی سمیت کوئلے کے رابطوں کو مزید معقول بنانے کے امکانات کا جائزہ لیا جا سکے۔ طریقہ کار کو حکومت نے قبول کیا اور 05.06.2020 کو جاری کیا، جس میں بجلی کے ساتھ ساتھ غیر منظم سیکٹر  کا احاطہ کیا گیا ہے اور درآمد شدہ کوئلے کے ساتھ کوئلے کی تبدیلی کی بھی اجازت دی گئی ہے۔
ریاست راجستھان میں ابھی تک کوئلے کے ذخائر کی اطلاع نہیں ہے۔ تاہم راجستھان میں لگنائٹ پایا جاتا ہے۔ سی ایم پی ڈی آئی ایل کے پاس 23-2022 کے دوران راجستھان کے چورو اور بیکانیر ضلع میں تلاش کا کوئی منصوبہ نہیں ہے۔
جیولوجیکل سروے آف انڈیا  نے مطلع کیا ہے کہ آج تک، چورو ضلع میں لگنائٹ کی کوئی اطلاع نہیں ہے، لہذا، فی الحال چورو میں کوئی تلاش کا منصوبہ نہیں بنایا جا رہا ہے۔
یہ معلومات کوئلہ، کانوں اور پارلیمانی امور کے مرکزی وزیرجناب پرہلاد جوشی نے آج لوک سبھا میں ایک سوال کے تحریری جواب میں دی۔
ماحولیات، جنگلات اور موسمیاتی تبدیلی کی وزارت
جناب اشونی کمار چوبے نے، ماحولیات ، جنگلات اور آب وہوا میں تبدیلی کی وزارت میں، وزیرمملکت کی حیثیت سے اپنا عہدہ سنبھا ل لیا
نئی دہلی، 12 جولائی2021: جناب اشونی کمار چوبے نے آج نئی دلی میں ماحولیات ، جنگلات اور آب وہو ا میں تبدیلی کی وزارت میں وزیر مملکت کی حیثیت سے اپنا عہدہ سنبھال لیاہے۔ ماحولیات کی وزارت میں سکریٹری جناب آر پی گپتا اور وزارت کے دیگر سینئر عہدے داروں نے ان کا استقبال کیا۔
جناب چوبے نےاپنا عہدہ سنبھالنے سے پہلے ماحولیات کی وزارت کے احاطے میں ایک پودا لگایا۔
اس موقع پر میڈیا کے افراد سے گفتگو کرتے ہوئے وزیر موصوف نے انہیں یہ ذمہ داری سونپنے کے لئے وزیر اعظم جناب نریندرمودی کا شکریہ ادا کیا اور کہا کہ گزشتہ سات برس میں ماحولیات کی وزارت نے بہت سے غیر معمولی کام کئے ہیں اور انہوں نے زور دے کر کہا کہ ملک میں جنگل بانی میں مزید اضافہ ان کی ترجیحات میں شامل ہوگا۔
وزیراعظم کا دفتر
وزیراعظم کی برطانیہ کے وزیراعظم سے ملاقات
وزیر اعظم جناب نریندر مودی نے 9 ستمبر 2023 کو نئی دہلی میں جی 20 سربراہی اجلاس کے موقع پر برطانیہ کے وزیر اعظم جناب رشی سونک کے ساتھ دو طرفہ میٹنگ کی۔ اکتوبر 2022 میں وزیر اعظم بننے کے بعدبرطانوی وزیر اعظم جناب سونک کا ہندوستان کا یہ پہلا دورہ ہے۔
وزیر اعظم نے ہندوستان کی زیرصدارت جی 20کے دوران برطانیہ کی حمایت کے لیےستائش کی، جس کی نشاندہی جی 20کے مختلف اجلاسوں اور تقریبات میں اعلیٰ سطح کی شرکت سے ہوئی۔
دونوں رہنماؤں نے ہند-برطانیہ جامع اسٹریٹجک شراکت داری کے ساتھ ساتھ روڈ میپ 2030 کے مطابق دو طرفہ تعاون کے مختلف شعبوں میں خاص طور پر معیشت، دفاع اور سلامتی، ٹیکنالوجی، ماحول دوست ٹیکنالوجی اور موسمیاتی تبدیلی، صحت اور نقل و حرکت کے شعبوں میں ہونے والی پیش رفت پر اطمینان کا اظہار کیا ۔ دونوں رہنماؤں نے اہم اور باہمی دلچسپی کے بین الاقوامی اور علاقائی امور پر بھی تبادلہ خیال کیا۔
دونوں رہنمائوں نے آزاد تجارتی معاہدے کے مذاکرات کی پیش رفت کا بھی جائزہ لیا اور امید ظاہر کی کہ بقیہ مسائل کو جلد از جلد حل کیا جا سکے گا تاکہ ایک متوازن، باہمی فائدہ مند اور آزاد تجارتی معاہدہ جلد مکمل ہو سکے۔
وزیر اعظم مودی نے مزید تفصیلی بات چیت کے لیے وزیر اعظم سونک کو جلد، باہمی طور پر آسان تاریخ پر دو طرفہ دورے کی دعوت دی۔ وزیر اعظم سونک نے دعوت قبول کر لی اور جی 20 چوٹی کانفرنس کے کامیاب انعقاد کے لیے وزیر اعظم مودی کو مبارکبادپیش کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
9307
(
وزارت دفاع
وزیر اعظم جناب نریندر مودی نے ڈی ای ایف ایکسپو2022 کے دوران ایچ اے ایل کے ذریعے ڈیزائن اور تیار کئے گئےسودیشی ٹرینر طیارے ایچ ٹی ٹی -40 کی نقاب کشائی کی
وزیر اعظم جناب نریندر مودی نے 19؍اکتوبر 2022کو گجرات کے گاندھی نگر میں 12ویں ڈی ای ایف ایکسپو کے دوران اِنڈیا پویلین میں ہندوستان ایروناٹکس لمٹیڈکے ذریعے ڈیزائن اور تیار کئے گئے ایک سودیشی ٹرینر طیارے ایچ ٹی ٹی -40کی نقاب کشائی کی۔ اس موقع پر رکشا منتری جناب راجناتھ سنگھ اور گجرات کے وزیر اعلیٰ جناب بھوپندر بھائی پٹیل بھی موجود تھے۔ یہ ٹرینر طیارہ انتہائی جدید عصری سسٹم سے لیس ہے اور اِسے پائلٹ –موافق سہولتوں کے ساتھ ڈیزائن کیا گیا ہے۔ کل 60 فیصد سے زیادہ اِن-ہاؤس پرزوں اور نجی صنعت کے تعاون سے تیارشدہ یہ طیارہ ’آتم نر بھر بھارت‘کے وژن کی ایک اعلیٰ مثال ہے۔
ایچ ٹی ٹی -40 کا استعمال بنیادی اُڑان تربیت ، ایروبوٹکس ، انسٹومنٹ فلائنگ اور کلوز فارمیشن اُڑانوں کے لئے کیا جائے گا،جبکہ اس کے دوسرے کرداروں میں نیوی گیشن اور رات کی اُڑان شامل ہوں گی۔یہ ہندوستانی دفاعی خدمات کی بنیادی تربیت سے متعلق ضرورتوں کو پورا کرنے کے لئے ڈیزائن کی گئی جدید ترین تکنیک کا ایک ثبوت ہے۔
احتیاط کے ساتھ تجربہ کئے گئے ٹربو-پروپ انجن پر مبنی یہ طیارہ تازہ ترین ایوی یونکس، ایک ایئرکنڈیشنڈ کیبن اور ایجکشن سیٹوں سے لیس ہے۔ اس میں پائلٹوں کے چینج –اوور، ہاٹ-ری فیولنگ اور شارٹ –ٹرن اراؤنڈ ٹائم جیسی انوکھی خصوصیات ہیں۔ تصدیق کے لئے ضروری تمام تجربے اِس کی پہلی اُڑان سے پہلے ریکارڈ 6سالوں میں پورے کئے گئے۔
ایچ ٹی ٹی -40نے تمام سسٹم پر مبنی تجربہ ، تمام پی ایس کیو آر مظاہرہ ، گرم موسم ، سمندر سطح اور کراس وِنڈ تجربہ اور استعمال کنندہ معاون حاصل تکنیکی تجربے پورے کرلیے ہیں۔ اس نے بارش کے پانی کے تئیں اپنی مزاحمتی صلاحیت کا مظاہرہ کیا۔ سینٹر فار ملٹری ایئر ورتھ نس اینڈ سرٹیفکیشن سے طیارے کی اُڑان کے اہل ہونے سے متعلق حتمی منطوری حاصل کی جاتی ہے۔
دیہی ترقیات کی وزارت
بھومی سمواد چہارم: بھو-آدھار  کے ساتھ ہندوستان کو ڈیجیٹلائز کرنے اور جیورفرنسنگ پر قومی کانفرنس کا انعقاد
بھو آدھار کے ساتھ ہندوستان کو ڈیجیٹلائز کرنے اور جیوریفرنسنگ پر قومی کانفرنس - زمین کے منفرد شناختی نمبر  یا بھو آدھار کے نفاذ پر بھومی سمواد چہارم کا انعقاد 17 مارچ 2023 کو نئی دہلی میں زمینی وسائل کے محکمے کے ذریعے کیا جا رہا ہے۔ دیہی ترقیات اور پنچایتی راج کے مرکزی وزیر جناب گری راج سنگھ اس موقع پر مہمان خصوصی ہوں گے۔ اس موقع پر دیہی ترقیات اور اسٹیل کے مرکزی وزیر جناب فگن سنگھ کلستے، صارفین کے امور، خوراک اور سرکاری نظام تقسیم کی مرکزی وزیر مملکت سادھوی نرنجن جیوتی اور دیہی ترقیات اور پنچایتی راج کے مرکزی وزیر مملکت جناب کپل موریشور پاٹل بھی موجود ہوں گے۔
کانفرنس کے مندرجہ ذیل تین سیشن ہوں گے۔
- ‘‘زمین کے ریکارڈ کے اعداد و شمار اور ماتری بھومی کو جمہوری بنانا؛
- ‘‘کاروبار کرنے میں آسانی  اور رہن سہن کی آسانی میں بھو – آدھار کا اطلاق؛
- بہترین طرز عمل – قومی اور عالمی (جیوریفرینسنگ/ سروے/ سروے/ بھو آدھار کا استعمال اور آگے کا راستہ”۔
کانفرنس میں مختلف مرکزی اور ریاستی/ مرکز کے زیر انتظام علاقوں کی حکومتوں، تعلیمی اداروں اور تحقیقی اداروں، علاقائی اداروں، کاروباری برادری اور سول سوسائٹی اور دیگر اسٹیک ہولڈرز بشمول سینٹر فار لینڈ گورننس، جیو اسپیشل ورلڈ، ایرس انڈیا ٹیکنالوجیز، مہالانوبس نیشنل کراپ فاریسٹ سینٹر، سروے آف انڈیا، آئی آئی ٹی روڑکی، میپ مائی انڈیا وغیرہ کے شرکاء ہوں گے۔کانفرنس کے دوران مندرجہ ذیل اہم شعبوں پر تبادلہ خیال کیا جائے گا:
(i لینڈ پارسلز/کیڈسٹرل نقشوں کی جیو ریفرنسنگ کی حیثیت، بھو آدھار بنانے کا عمل اور مشن موڈ میں اس کی سیچوریشن کے لیے حکمت عملی۔
(ii فوائد، استعمال، مختلف خدمات/ اسکیموں/ شعبوں میں یو ایل پی آئی این یا بھو-آدھار کا اطلاق، بہترین طریقہ کار، زمین کے مالکان/ اسٹیک ہولڈرز سے موصول ہونے والے تاثرات اور اس سے متعلق مسائل۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 53